Penn-kef ar Valleed a zo bet en orfebourien deuet eus an normandi da ober e annez e Breizh-Izel, kent amzer an Dispach. Dre zimezioù er vro e teujont abred da vezañ Brezhoned a ouenn hag a yezh.  Va zad a gomze mat ar brezhoneg. An holl, a du va zad, a gomze brezhoneg eveltañ. Va zad kozh en doa studiet oberoù an ao. Gonideg. Va mamm gozh, genidik eux Molenez, a gave diaes klevout digant Tregeriz gerioù gallek a-seurt gant «mouchouer-godell», «bonjour», e-lech «lien-fri» ha  «de-mat» (...) A-du va mamm, penn-kef an Drevedïed a oa gonideg er Gemene. E vab, bet desket war ar Reizh, a oa dastumer-telloù e-pad an Dispach (...) dastumet anoued gantañ, e varvas yaouank-flamm, gant ur chleñved-skevent, o lezel war e lech ur mab, a voe va zad-kozh a-berzh va mamm. hennezh a heulias roudoù e dad, a reas e studioù war ar Reizh e Roazhon, hag a zeuas da vezañ noter. Gouzout mat a rae ar brezhoneg (...)  Va zad a zeuas eus Montroulez da Lokmaria (...) war-dro ar bloaz 1858, o tegas  gantañ micherourien, paotred ha merched, eus Montroulez, hag oll e oant Brezhoned vat. Gant-se ne gleved nemet brezhoneg, koulz lavarout, er vilin-baper  [1].